**Til oppdragsgiver**

**Bestill oppdrag hos Småjobbsentralen**

*Trenger du hjelp til hagearbeid, maling, rydding eller hundepass i sommer?*

Småjobbsentralen er en arbeidsformidling, hvor vi hjelper deg med å finne ungdommer til ulike arbeidsoppdrag som du måtte ha behov for. Det må ikke være oppdrag som krever sertifikat eller annet som krever 18-års aldersgrense. Arbeidet må kunne utføres av ungdommer under 18 år på en forsvarlig måte. Arbeidet skal ikke kreve spesiell kompetanse.

Dette kan for eksempel være plenklipping, maling, hagearbeid, hundepass og andre ting du trenger hjelp til.

**Kontakt oss**
Både bedrifter og private kan bestille oppdrag hos oss på tlf 770 65 890/ mob 94 15 35 29 eller e- post: sabina@fvs-harstad.no.

Vi trenger navn på oppdragsgiver, adresse og en kort beskrivelse av oppdraget. De ungdommene som får tildelt oppdraget vil ta direkte kontakt med deg for nærmere avtale om oppdraget.

Oppdragene vil bli utført av ungdommer fra 14 til 17 år, og lønnes etter følgende minimumsbetaling:

* 14 - 15 år: kroner 110 per time
* 16-17 år: kroner 120 per time

Ut over disse satsene blir oppdragsgiver og arbeidstaker enige om avlønning.

Fra og med 20. juni holder Småjobbsentralen åpent!

Åpningstidene er mandag - torsdag, klokka 10.00 - 14.00. Tilbudet varer til og med 20. august.